## ΠΑΡΑΡΤΗΜΑ VII – Σχέδιο Σύμβασης



**ΕΛΛΗΝΙΚΗ ΔΗΜΟΚΡΑΤΙΑ**

**ΑΠΟΚΕΝΤΡΩΜΕΝΗ ΔΙΟΙΚΗΣΗ  
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ KAI ΙΟΝΙΟΥ**

****

**ΣΥΜΒΑΣΗ**

**ΠΑΡΟΧΗΣ ΥΠΗΡΕΣΙΩΝΜΕΤΑΦΟΡΑΣ – ΜΕΤΑΚΟΜΙΣΗΣ ΓΙΑ ΤΗΝ ΚΑΛΥΨΗ ΤΩΝ ΑΝΑΓΚΩΝ ΥΠΗΡΕΣΙΩΝ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ & ΙΟΝΙΟΥ**

|  |  |
| --- | --- |
| **C.P.V.** | **Περιγραφή** |
| 60000000-8 | Υπηρεσίες μεταφορών (εκτός από μεταφορά αποβλήτων) |

Στην Πάτρα σήμερα, ……………………….. 2024, ημέρα …………………, οι υπογράφοντες την παρούσα, αφενός η **Αποκεντρωμένη Διοίκηση Π.Δ.Ε. & Ι.**, (εφεξής «Α.Δ. Π.Δ.Ε. & Ι.»), ως Αναθέτουσα Αρχή, που εδρεύει στην Πάτρα, Ν.Ε.Ο. Πατρών-Αθηνών 28, Τ.Κ. 26441 - Πάτρα, με Α.Φ.Μ. 997824349 και Δ.Ο.Υ. ΠΑΤΡΩΝ, και εκπροσωπείται νόμιμα από τον ασκούντα καθήκοντα Συντονιστή κo. Διονύσιο Παναγιωτόπουλο και αφετέρου η εταιρεία με την επωνυμία «………………….» που εδρεύει ………………………(στοιχεία διεύθυνσης και επικοινωνίας), με Α.Φ.Μ. …………………. & Δ.Ο.Υ. ………………….. και εκπροσωπείται νόμιμα από ……………………………,που θα καλείται στο εξής «ανάδοχος/προμηθευτής», έχοντας υπόψη:

1. την υπ’ αριθμ. Πρωτ. xxxxxx/xx.xx.2024 (αριθμ. 01/2024, Α/Α Ε.Σ.Η.ΔΗ.Σ.: ΧΧΧΧΧΧ, ΑΔΑΜ: 24PROCXXXXXXXX) Διακήρυξη ανοικτού ηλεκτρονικού διαγωνισμού, κάτω των ορίων, για την παροχή υπηρεσιών μεταφοράς - μετακόμισης για την κάλυψη των αναγκών υπηρεσιών της Α.Δ.Π.Δ.Ε.&Ι., και
2. την υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 24AWRDxxxxxxx) απόφαση κατακύρωσης αναδόχου για το αντικείμενο της υπ’ αριθμ. Πρωτ. xxxxxx/xx.xx.2024 (αριθμ. 01/2024, Α/Α Ε.Σ.Η.ΔΗ.Σ.: ΧΧΧΧΧΧ, ΑΔΑΜ: 24PROCXXXXXXXX) Διακήρυξης, ποσού ……………………………….. (0,00€), συμπεριλαμβανομένου Φ.Π.Α. 24%, ή 0,00 € άνευ Φ.Π.Α.

συμφώνησαν, συνομολόγησαν, συναποδέχθηκαν και με την ιδιότητα που προαναφέρθηκε, υπογράφουν την σύμβαση αυτή με τους ακόλουθους όρους:

**ΟΡΟΙ ΤΗΣ ΣΥΜΒΑΣΗΣ**

### ΑΡΘΡΟ 1Ο: Αντικείμενο της σύμβασης - αμοιβη - ΔΙΑΡΚΕΙΑ

Η παροχή υπηρεσιών μεταφοράς - μετακόμισης για την κάλυψη των αναγκών υπηρεσιών της Α.Δ.Π.Δ.Ε.&Ι. σύμφωνα με το περιεχόμενο της της υπ’ αριθμ. Πρωτ. xxxxxx/xx.xx.2024 (αριθμ. 01/2024, Α/Α Ε.Σ.Η.ΔΗ.Σ.: ΧΧΧΧΧΧ, ΑΔΑΜ: 24PROCXXXXXXXX) Διακήρυξης.

Το συμβατικό τίμημα για την παροχή των ανωτέρω υπηρεσιών προσδιορίζεται σε ……………………….(………… €) , συμπεριλαμβανομένου Φ.Π.Α. 24%.

Για τις υπηρεσίες μεταφοράς - μετακόμισης και συσκευασίας επίπλων, ηλεκτρονικού εξοπλισμού, λοιπού εξοπλισμού, αποθεμάτων και αρχείου, θα χρησιμοποιηθούν προσωπικό και οχήματα του Aναδόχου. Ο Ανάδοχος θα συσκευάσει κατάλληλα και με ασφάλεια όλα τα μεταφερόμενα είδη. Τα απαιτούμενα για την συσκευασία και ασφαλή για τη μεταφορά, υλικά, επιβαρύνουν τον Ανάδοχο. Η αποσύνδεση και επανασύνδεση των επίπλων, όπου απαιτείται, θα πραγματοποιηθεί από τον Ανάδοχο, καθώς και η καταστροφή και αποκομιδή των χρησιμοποιημένων υλικών συσκευασίας.

Η διάρκεια της σύμβασης ορίζεται από την υπογραφή και δημοσίευση της έως και την ολοκλήρωση του παρεχόμενου μεταφορικού έργου.

### ΑΡΘΡΟ 2Ο: παρεχομενεσ υπηρεσιεσ – τεχνικεσ προδιαγραφεσ/απαιτησεισ

Το αντικείμενο της σύμβασης αφορά στη μεταφορά - μετακόμιση και συσκευασία επίπλων, ηλεκτρονικού εξοπλισμού, λοιπού εξοπλισμού, αποθεμάτων και αρχείου, λόγω μετεγκατάστασης υφιστάμενων Υπηρεσιών της Α.Δ.Π.Δ.Ε.&Ι. σε νέες κτηριακές εγκαταστάσεις εντός της πόλεως των Πατρών, ως εξής:

• Μετακόμιση – μεταφορά της Διεύθυνσης Διοίκησης της Α.Δ.Π.Δ.Ε.&Ι. από το κτήριο επί της Ν.Ε.Ο. Πατρών – Αθηνών 28 σε νέο κτήριο επί της Ακτής Δυμαίων 18 και Αρχιεπισκόπου Κυρίλλου, στην Πάτρα.

• Μετακόμιση – μεταφορά της Διεύθυνσης Οικονομικού της Α.Δ.Π.Δ.Ε.&Ι. από το κτήριο επί της Ν.Ε.Ο. Πατρών – Αθηνών 28 σε νέο κτήριο επί της Ακτής Δυμαίων 18 και Αρχιεπισκόπου Κυρίλλου, στην Πάτρα.

• Μετακόμιση – μεταφορά της Διεύθυνσης Πληροφορικής Επικοινωνιών της Α.Δ.Π.Δ.Ε.&Ι. από το κτήριο επί της Ν.Ε.Ο. Πατρών – Αθηνών 28 σε νέο κτήριο επί της Ακτής Δυμαίων 18 και Αρχιεπισκόπου Κυρίλλου, στην Πάτρα.

• Μετακόμιση – μεταφορά της Διεύθυνσης Περιβάλλοντος και Χωρικού Σχεδιασμού Δυτικής Ελλάδας της Α.Δ.Π.Δ.Ε.&Ι. από το κτήριο επί της Ν.Ε.Ο. Πατρών – Αθηνών 33 σε νέο κτήριο επί της Ακτής Δυμαίων 18 και Αρχιεπισκόπου Κυρίλλου, στην Πάτρα.

• Μετακόμιση – μεταφορά του Αυτοτελούς Τμήματος Τ.Α.Σ. της Α.Δ.Π.Δ.Ε.&Ι. από το κτήριο επί της Καλαβρύτων 52-56 και Φλέμινγκ σε νέο κτήριο επί της Ακτής Δυμαίων 18 και Αρχιεπισκόπου Κυρίλλου, στην Πάτρα.

Για τις υπηρεσίες μεταφοράς - μετακόμισης και συσκευασίας επίπλων, ηλεκτρονικού εξοπλισμού, λοιπού εξοπλισμού, αποθεμάτων και αρχείου, θα χρησιμοποιηθούν προσωπικό και οχήματα του Aναδόχου.

Ο Ανάδοχος θα συσκευάσει κατάλληλα και με ασφάλεια όλα τα μεταφερόμενα είδη. Τα απαιτούμενα για την συσκευασία και ασφαλή για τη μεταφορά, υλικά, επιβαρύνουν τον Ανάδοχο. Η αποσύνδεση και επανασύνδεση των επίπλων, όπου απαιτείται, θα πραγματοποιηθεί από τον Ανάδοχο, καθώς και η καταστροφή και αποκομιδή των χρησιμοποιημένων υλικών συσκευασίας.

Ο εξοπλισμός περιλαμβάνει τα έπιπλα και σκεύη (ντουλάπες, γραφεία και λοιπά έπιπλα), τον ηλεκτρολογικό, τον ηλεκτρονικό και λοιπό εξοπλισμό που βρίσκεται στους χώρους των υπό μετακόμιση Υπηρεσιών. Όλα τα είδη θα τοποθετηθούν στις νέες θέσεις εργασίας ή τους χώρους που θα υποδειχθούν από την κάθε Υπηρεσία. Ο Ανάδοχος έχει την υποχρέωση να ξεπακετάρει και να τοποθετήσει (χωρίς να συνδέσει) τον μηχανογραφικό εξοπλισμό στην νέα θέση εργασίας κάθε υπαλλήλου.

Αρχεία φακέλων, κλασέρ, έγγραφα, βιβλία κλπ. που βρίσκονται σε ντουλάπες, βιβλιοθήκες, ραφιέρες, συρταριέρες, συστήματα Dexion κλπ., θα συσκευασθούν σε κούτες, θα αριθμηθούν, θα μεταφερθούν και θα επανατοποθετηθούν από τον Ανάδοχο σε χώρους που θα του υποδειχθούν. Η επανατοποθέτηση εγγράφων, κλασέρ, βιβλίων, θα γίνει με επιτήρηση των Προϊσταμένων των προς μεταφορά Υπηρεσιών.

Ειδικά για το αρχείο των υπό μετακόμιση υπηρεσιών, επισημαίνεται ότι θα τοποθετηθεί σε κούτες για τη μεταφορά και θα επανατοποθετηθεί εκτός συσκευασίας, στο χώρο προορισμού από τον ανάδοχο οικονομικό φορέα.

Το έργο θα εκτελείται σε εργάσιμες ημέρες και ώρες εκτός κι αν συμφωνηθεί διαφορετικά από τον Ανάδοχο και την Αναθέτουσα Αρχή. Η Αναθέτουσα Αρχή δύναται να υποδείξει στον Ανάδοχο και μη εργάσιμες ημέρες και ώρες, εξαιρέσιμες, νυχτερινές και αργίες προκειμένου να μην παρεμποδίζεται η ομαλή και εύρυθμη λειτουργία Υπηρεσιών που θα μεταφερθούν.

Η Αναθέτουσα Αρχή θα γνωστοποιήσει εγγράφως στον Ανάδοχο το χρονικό σημείο κατά το οποίο θα απαιτηθεί η μεταφορά του γραφειακού εξοπλισμού και των υλικών. Ο Ανάδοχος θα είναι υποχρεωμένος εντός **δέκα (10)** εργασίμων ημερών από τη διαβίβαση του σχετικού εγγράφου να ολοκληρώσει το υπό ανάθεση μεταφορικό έργο.

Τα είδη που θα κληθεί να μεταφέρει ο Ανάδοχος ενδεικτικά αναφέρονται στον ακόλουθο πίνακα:

|  |  |  |
| --- | --- | --- |
| **α/α** | **Κατηγορία Εξοπλισμού/Υλικών** | **Είδος** |
| 1 | Αρχείο και λοιπά (σε δέμα ή κιβώτια) | Φάκελοι, Έγγραφα, Γραφική Ύλη, αναλώσιμα μηχανημάτων γραφείου (μελάνια, τύμπανα κλπ), Εξαρτήματα μηχανημάτων, Υλικά Καθαριότητας, Διάφορα εξαρτήματα κ.λ.π. |
| 2 | Έπιπλα | Γραφεία, Καρέκλες, Συρταριέρες, Ερμάρια, Καναπέδες, Πολυθρόνες, Καλόγεροι, Υποπόδια, Καλάθια, Τραπέζια, Ντουλάπες διαφόρων μεγεθών και όγκου, Μεταλλικά Ράφια τύπου Dexion, Ράφια, Χρηματοκιβώτια κ.λ.π. |
| 3 | Ηλεκτρονικός Εξοπλισμός | Συστήματα Η/Υ (μονάδα, οθόνη, πληκτρολόγιο, ποντίκι), Φορητοί Η/Υ, Εκτυπωτές, Εξυπηρετητές, Συσκευές τηλεομοιοτυπίας, Φωτοαντιγραφικά μηχανήματα, Κλιματιστικά μηχανήματα, Ψυγεία, Ψύκτες, Τηλεφωνικές Συσκευές κλπ |

Στα σημεία τοποθέτησης των παραδοτέων, η μεταφορά αντικειμένων θα γίνεται με ιδιαίτερη προσοχή, προκειμένου να μην υπάρξουν ζημίες στους χώρους του κτηρίου. Ο Ανάδοχος είναι υπεύθυνος για την προστασία όλων των ειδών εξοπλισμού, που βρίσκονται στους χώρους που εκτελούνται εργασίες, και θα προβεί στην κάλυψη αυτών με ανθεκτικό υλικό για τη μέγιστη προστασία. Στην περίπτωση, τυχόν πρόκλησης οποιαδήποτε ζημίας ο Ανάδοχος θα φέρει την αποκλειστική ευθύνη για την πλήρη αποκατάστασή τους.

Η συγκέντρωση, αποκομιδή και απόρριψη όλων των άχρηστων υλικών, υλικών συσκευασίας που θα προκύψουν μετά την παράδοση, εγκατάσταση και συναρμολόγηση των αντικειμένων, θα γίνεται με ευθύνη και δαπάνες του Αναδόχου.

Η Αναθέτουσα Αρχή υποχρεούται να παρέχει στον Ανάδοχο πρόσβαση στους χώρους που θα μεταφερθούν τα προς μεταφορά αρχεία και υλικά τις εργάσιμες ημέρες και ώρες, εκτός αν συμφωνηθεί διαφορετικά μεταξύ Αναθέτουσας Αρχής και Αναδόχου, καθώς και να τον ενημερώσει για τυχόν ιδιαιτερότητες των χώρων που διενεργείται η μεταφορά.

.

### ΑΡΘΡΟ 3Ο: ΥΠΟΧΡΕΩΣΕΙΣ ΑΝΑΔΟΧΟΥ

Ο Ανάδοχος δεσμεύεται στην τήρηση του συνόλου των όρων και απαιτήσεων που περιγράφονται στην παρούσα διακήρυξη.

Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ειδικότερα, ως προς την εθνική εργατική και κοινωνικοασφαλιστική νομοθεσία, ο Ανάδοχος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές, και με τη ρητή υποχρέωση να καταβάλει τις νόμιμες αποδοχές στους εργαζόμενους οι οποίες σε καμία περίπτωση δεν μπορεί να είναι κατώτερες των προβλεπόμενων από τις οικίες Συλλογικές Συμβάσεις Εργασίας, στις οποίες τυχόν υπάγονται οι εργαζόμενοι, να τηρεί το νόμιμο ωράριο εργασίας, ως και τις νόμιμες ασφαλιστικές καλύψεις, τους όρους υγιεινής και ασφάλειας των εργαζομένων, και πρόληψης του επαγγελματικού κινδύνου, τις λοιπές κοινωνικές παροχές, αποζημιώσεις, φόρους, κ.λ.π., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες του τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο.

Ο Ανάδοχος εγγυάται για τη διάθεση του προσωπικού και εξοπλισμού για την υλοποίηση του έργου, καθώς επίσης και συνεργατών που θα διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της σύμβασης.

Ο Ανάδοχος υποχρεούται στην έκδοση όλων των απαιτούμενων αδειών και παροχή γνωστοποιήσεων για την επιτυχή ολοκλήρωση των παρεχόμενων υπηρεσιών.

Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την εκτέλεση και τήρηση της σύμβασης.

Ο Ανάδοχος υποχρεούται να αποκαταστήσει με δικά του έξοδα, κάθε ζημιά ή βλάβη που προκαλείται εξαιτίας του ή λόγω των υπηρεσιών που παρέχει.

Ο Ανάδοχος συμμορφώνεται με τη δυνατότητα της Αναθέτουσας Αρχής να διαφοροποιήσει τα υπό μετακόμιση υλικά καθώς και τον τόπο προορισμού των υλικών, σε άλλο/α κτήριο/α, εντός της πόλεως των Πατρών.

Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης.

### ΑΡΘΡΟ 4Ο: παρακολουθηση εκτελεσησ – παραλαβη αντικειμενου συμβασησ

Η παρακολούθηση της εκτέλεσης της σύμβασης θα διενεργείται από τα αρμόδια συλλογικά όργανα, όπως αυτά έχουν οριστεί με την υπ’ αριθμ. Πρωτ. 37774/03.05.2023 (Α.Δ.Α.:90Ω8ΟΡ1Φ-4ΝΔ) απόφαση του ασκούντα καθήκοντα Συντονιστή της Α.Δ.Π.Δ.Ε.&Ι. περί «Συγκρότησης τριμελών και πενταμελών Επιτροπών των υπηρεσιών της Α.Δ.Π.Δ.Ε.&Ι. στο Ν. Αχαΐας». Τα όργανα παρακολούθησης θα εισηγούνται στο αρμόδιο αποφαινόμενο όργανο] για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του Αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

### ΑΡΘΡΟ 5Ο: τιμολογηση – τροποσ πληρωμησ – κρατησεισ

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από την αρμόδια υπηρεσία που διενεργεί τον έλεγχο και την πληρωμή.

Η εξόφληση του(ων) τιμολογίου(ων) θα γίνεται σύμφωνα με τη διαδικασία που προβλέπεται στο ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», όπως τροποποιήθηκε και ισχύει, σε συνδυασμό με το ν. 4446/2016 «Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις» (ΦΕΚ 240/Α/22-12-2016), όπως έχει τροποποιηθεί και ισχύει.

Η πληρωμή του συμβατικού τιμήματος θα γίνεται σε μηνιαία ημερολογιακή βάση, με την επιφύλαξη της παραγράφου 5.1.3 της παρούσας, με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες Υπηρεσίες που διενεργούν τον έλεγχο και την πληρωμή της δαπάνης.

Toν Ανάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του αγαθού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου Φ.Π.Α., ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

γ) Κάθε άλλη νόμιμη κράτηση που τυχόν θεσμοθετηθεί κατά τη διάρκεια της υπογραφείσας σύμβασης με τον Ανάδοχο.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας **8%** επί του καθαρού ποσού.

### ΑΡΘΡΟ 6Ο: αναπροσαρμογη τιμησ

Δεν προβλέπεται στην παρούσα σύμβαση.

### ΑΡΘΡΟ 7Ο: τροποποιηση της συμβασησ

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της Αναθέτουσας Αρχής.

### ΑΡΘΡΟ 8Ο: ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ

Με την υπογραφή της παρούσας ο Ανάδοχος κατέθεσε εγγυητική επιστολή καλής εκτέλεσης, ποσού …………………….. €(………………………………………………….).

### ΑΡΘΡΟ 9Ο: ΕΚΧΩΡΗΣΗ ΕΙΣΠΡΑΚΤΕΩΝ ΔΙΚΑΙΩΜΑΤΩΝ

Ο Ανάδοχος δεν δικαιούται να εκχωρήσει τα εισπρακτέα δικαιώματά του που απορρέουν από αυτή τη σύμβαση σε οποιοδήποτε φυσικό ή νομικό πρόσωπο, χωρίς τη προηγούμενη σύμφωνη γνώμη της αναθέτουσας αρχής που παρέχεται μόνον εγγράφως.

### ΑΡΘΡΟ 10Ο: υποκατασταση

Μετά την υπογραφή της σύμβασης, ο Ανάδοχος δεν έχει δικαίωμα να εκχωρήσει σε οποιοδήποτε τρίτο τα δικαιώματα και υποχρεώσεις του χωρίς την έγγραφη συγκατάθεση της Α.Δ.Π.Δ.Ε.&Ι..

### ΑΡΘΡΟ 11Ο: ανωτερω βια

Κανένα από τα συμβαλλόμενα μέρη δεν ευθύνεται για παράλειψη εκπλήρωσης των συμβατικών υποχρεώσεών του, αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία νοείται κάθε γεγονός απρόβλεπτο και αναπότρεπτο, που καθιστά απολύτως αδύνατη την εκτέλεση της σύμβασης.

Ο Ανάδοχος υποχρεούται μέσα σε είκοσι (20) ημέρες, από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στον πελάτη τα απαραίτητα στοιχεία. Σε περίπτωση που ο Ανάδοχος μέσα στην ανωτέρω προθεσμία δεν αναφέρει τα περιστατικά και δεν προσκομίσει τα απαιτούμενα αποδεικτικά στοιχεία, στερείται του δικαιώματος να επικαλεστεί την ύπαρξη ανωτέρας βίας.

Η Αναθέτουσα Αρχή υποχρεούται να απαντήσει εντός είκοσι (20) ημερών στην προαναφερόμενη αναφορά του Αναδόχου. Αν η Αναθέτουσα Αρχή δεν απαντήσει εντός του ανώτερου χρονικού διαστήματος, θα θεωρείται ότι έχει γίνει αποδεκτό από αυτόν το εν λόγω γεγονός ανωτέρας βίας.

### ΑΡΘΡΟ 12Ο: ΔΙΚΑΙΩΜΑ ΜΟΝΟΜΕΡΟΥΣ ΚΑΤΑΓΓΕΛΙΑΣ-ΛΥΣΗΣ της ΣΥΜΒΑΣΗΣ

Η Αναθέτουσα Αρχή μπορεί, υπό τις προϋποθέσεις που ορίζουν οι κείμενες διατάξεις, να καταγγείλει την παρούσα σύμβαση κατά τη διάρκεια της εκτέλεσής της, σύμφωνα με το άρθρο 133 του ν. 4412/2016 όπως ισχύει, εφόσον:

α) Η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, όπως ισχύει, που θα απαιτούσε νέα διαδικασία σύναψης σύμβασης.

β) Ο Ανάδοχος, κατά το χρόνο της ανάθεσης της σύμβασης τελούσε σε μια από τις καταστάσεις που αναφέρονται στην παράγραφο 1 του άρθρου 73 του ν. 4412/2016, όπως ισχύει και, ως εκ τούτου, θα έπρεπε να έχει αποκλειστεί από τη διαδικασία σύναψης της σύναψης σύμβασης, με την επιφύλαξη της παρ. 7 του άρθρου 73 του ν. 4412/2016, όπως ισχύει.

γ) Η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

Η σύμβαση καταγγέλλεται υποχρεωτικά εφόσον συντρέχει η περίπτωση της παρ. 5 ή της παρ. 7 του άρθρου 68 του ν. 3863/2010, όπως τροποποιήθηκε και ισχύει.

Συγκεκριμένα, όταν οι Υπηρεσίες ή οι Επιτροπές παρακολούθησης καλής εκτέλεσης του έργου του αποδέκτη των υπηρεσιών, διαπιστώνουν παραβάσεις των όρων του παρόντος άρθρου κατά τη διάρκεια υλοποίησης του έργου, η σύμβαση καταγγέλλεται από την αναθέτουσα αρχή. Όταν οι παραβάσεις διαπιστώνονται κατά την παραλαβή του έργου, τα δικαιώματα που απορρέουν από τη σύμβαση δεν ικανοποιούνται, καταβάλλονται, όμως, από τον αποδέκτη των υπηρεσιών οι αποδοχές στους εργαζομένους και αποδίδονται οι ασφαλιστικές τους εισφορές.

Επιπρόσθετα, όταν οι αρμόδιοι ελεγκτικοί μηχανισμοί διαπιστώνουν παραβάσεις που αφορούν την αδήλωτη εργασία, την παράνομη απασχόληση αλλοδαπών ή παραβάσεις της εργατικής και ασφαλιστικής νομοθεσίας, ενημερώνουν εγγράφως την Αναθέτουσα Αρχή. Επίσης, ενημερώνουν εγγράφως την Αναθέτουσα Αρχή για τις πράξεις επιβολής προστίμου που αφορούν τις ανωτέρω διαπιστωθείσες παραβάσεις. Η πράξη επιβολής προστίμου στον εργολάβο για παραβάσεις της εργατικής νομοθεσίας που χαρακτηρίζονται από τις κείμενες διατάξεις ως «υψηλής» ή «πολύ υψηλής» σοβαρότητας για δεύτερη φορά κατά τη διάρκεια λειτουργίας της σύμβασης οδηγεί υποχρεωτικά στην καταγγελία της σύμβασης από την αναθέτουσα αρχή και στην κήρυξη του εργολάβου έκπτωτου.

### ΑΡΘΡΟ 13Ο: εκπτωση αναδοχου

Ο Ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος (άρθρο 203 του ν.4412/2016, όπως ισχύει) από την σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της Αναθέτουσας Αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Αναθέτουσας Αρχής, ύστερα από γνωμοδότηση του αρμόδιου οργάνου, εφόσον δεν εκτελέσει τις προσφερόμενες υπηρεσίες στον τόπο και μέσα στον συμβατικό χρόνο ή στον χρόνο παράτασης που του δοθεί, σύμφωνα με όσα προβλέπονται στο άρθρο 203 του ν. 4412/2016.

Στην περίπτωση αυτή η Αναθέτουσα Αρχή κοινοποιεί στον Ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016, όπως ισχύει, και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο Ανάδοχος θέτοντάς του προθεσμία για τη συμμόρφωσή του. Η τασσόμενη προθεσμία πρέπει να είναι εύλογη και ανάλογη της διάρκειας της σύμβασης και πάντως όχι μικρότερη των δεκαπέντε [15] ημερών. Αν η προθεσμία, που τέθηκε με την ειδική όχληση, παρήλθε χωρίς ο Ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα [30] ημερών από την άπρακτη πάροδο της προθεσμίας συμμόρφωσης, με απόφαση της Αναθέτουσας Αρχής. Στην απόφαση προσδιορίζονται οι λόγοι της μη συμμόρφωσης του Αναδόχου προς την ειδική όχληση και αιτιολογείται η έκπτωση με αναφορά στους λόγους που οδήγησαν σε αυτή.

Στον Ανάδοχο που κηρύσσεται έκπτωτος από την σύμβαση, επιβάλλεται, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον Ανάδοχο προς παροχή εξηγήσεων, ολική κατάπτωση της εγγύησης καλής εκτέλεσης της σύμβασης.

Επιπλέον μπορεί να επιβληθεί ο προβλεπόμενος από το άρθρο 74 του ν. 4412/2016, όπως ισχύει, αποκλεισμός του Αναδόχου από τη συμμετοχή του σε διαδικασίες δημοσίων συμβάσεων.

Ο Ανάδοχος δεν κηρύσσεται έκπτωτος από τη σύμβαση όταν συντρέχουν λόγοι ανωτέρας βίας.

### ΑΡΘΡΟ 14Ο: εφαρμοστεο δικαιο – επιλυση διαφορων

Κατά την εκτέλεση της σύμβασης εφαρμόζονται οι διατάξεις του Ν.4412/2016, οι όροι της παρούσας και συμπληρωματικά ο Αστικός Κώδικας.

Η σύμβαση διέπεται από την ελληνική και ενωσιακή νομοθεσία.

Κάθε διαφορά που θα προκύψει μεταξύ της αναθέτουσας αρχής και του αναδόχου, η οποία θα αφορά την εκτέλεση, την εφαρμογή ή γενικά τις σχέσεις των συμβαλλομένων μερών που δημιουργούνται από τη σύμβαση αυτή, θα λυθεί από τα αρμόδια Δικαστήρια Πατρών.

Εκτός από τους ειδικά αναφερόμενους όρους της παρούσας σύμβασης, το κείμενο της οποίας κατισχύει κάθε άλλου κειμένου στο οποίο αυτή στηρίζεται, εκτός βεβαίως καταδήλων σφαλμάτων ή παραδρομών, ισχύουν και όλα τα παρακάτω αναφερόμενα κείμενα με την ακόλουθη σειρά ιεραρχίας :

α) υπ’ αριθμ. Πρωτ. xxxxxx/xx.xx.2024 (αριθμ. 01/2024, Α/Α Ε.Σ.Η.ΔΗ.Σ.: ΧΧΧΧΧΧ, ΑΔΑΜ: 24PROCXXXXXXXX) Διακήρυξη.

β) υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 24AWRDxxxxxxx) απόφαση κατακύρωσης.

γ) Η προσφορά του Αναδόχου.

### ΑΡΘΡΟ 15Ο: ΓΛΩΣΣΑ ΣΥΝΤΑΞΗΣ ΤΗΣ ΣΥΜΒΑΣΗΣ

Η σύμβαση συντάσσεται στην Ελληνική Γλώσσα.

Σε περίπτωση που ζητηθεί από τον Ανάδοχο η σύνταξη της σύμβασης και σε άλλη γλώσσα, ο Ανάδοχος αναλαμβάνει με ευθύνη και έξοδά του την επίσημη μετάφραση του ελληνικού κειμένου. Μεταξύ των δύο κειμένων που θα υπογραφούν, αυθεντικό θεωρείται το ελληνικό κείμενο, το οποίο και κατισχύει σε κάθε περίπτωση.

### ΑΡΘΡΟ 16Ο: ΛΟΙΠΟΙ ΟΡΟΙ

Οποιαδήποτε τροποποίηση ή συμπλήρωση της σύμβασης αυτής είναι ισχυρή εφόσον γίνει εγγράφως και προσυπογραφεί και από τους δύο συμβαλλόμενους.

Κατά την εκτέλεση της σύμβασης, εφαρμόζονται κατ΄ αναλογία οι διατάξεις του Ν.4270/2014 και του Ν.4412/2016, ως ισχύουν, και κάθε διαφορά που δεν θα διευθετηθεί από τους συμβαλλόμενους, υπάγεται στην αρμοδιότητα των δικαστηρίων της Πάτρας.

Σε πίστωση των ανωτέρω, η παρούσα σύμβαση αφού διαβάστηκε και βεβαιώθηκε, υπογράφεται από τους συμβαλλόμενους σε δύο (2) όμοια πρωτότυπα.

|  |  |  |
| --- | --- | --- |
| **ΟΙ ΣΥΜΒΑΛΛΟΜΕΝΟΙ** | | |
| **Ο ασκών καθήκοντα Συντονιστή της Αποκεντρωμένης Διοίκησης Π.Δ.Ε. & Ι.**  **Διονύσιος Παναγιωτόπουλος** |  | **Για τον Προμηθευτή**  ……………………….  Α.Φ.Μ. …………, Δ.Ο.Υ. …………… |